88. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ.50686 της 6/19 Οκτ. 1995 ( ΦΕΚ Β΄ 869) Εφαρμογή προγράμματος χορήγησης ατόκων δανείων από κεφαλαία του ΟΕΚ σε πολύτεκνους δικαιούχους, για την ανέγερση κατοικίας σε ιδιόκτητο οικόπεδο. Έχοντας υπόψη: 1.Τις διατάξεις του Ν. Δ. 2963/54 «Περί ιδρύσεως Αυτονόμου Οργανισμού Εργατικής Κατοικίας». 2.Τις διατάξεις του Κανονισμού «Περί προϋποθέσεων παροχής κατοικίας και δανείων υπό του Ο.Ε.Κ.». 3.Τις διατάξεις του άρθρ. 37 παρ. 6 και 10 του Νόμ. 2224/1994 «Ρύθμιση θεμάτων εργασίας, συνδικαλιστικών δικαιωμάτων, υγιεινής και ασφάλειας των εργαζομένων και οργάνωσης Υπουργείου Εργασίας και των εποπτευομένων από αυτό Νομικών Προσώπων και άλλες διατάξεις». 4.Το αριθ. 27093/3401 από 18 Ιουλ. 1995 έγγραφο του Ο. Ε. Κ. , με το οποίο μας υπέβαλε απόσπασμα πρακτικού της αριθ. 50/13.7.1995 συνεδριάσεως του Διοικητικού του Συμβουλίου. 5.Το άρθρ. 27 του Νόμ. 2081/1192 και 29Α του Νόμ. 1558/1985 και το γεγονός ότι από τις διατάξεις της απόφασης αυτής προκαλείται δαπάνη σε βάρος του προϋπολογισμού του ΟΕΚ το ύψος της οποίας δεν είναι δυνατό να προσδιορισθεί, αποφασίζουμε: 1.Εγκρίνουμε την απόφαση που πήρε το Διοικητικό Συμβούλιο του Οργανισμού Εργατικής κατοικίας (ΟΕΚ) στην αριθ. 50/13. 7. 1995 συνεδρίασή του για την εφαρμογή από τον ΟΕΚ νέου προγράμματος δανειοδοτήσεως από δικά του στεγαστικά κεφάλαια, πολυτέκνων δικαιούχων του, για την ανέγερση πρώτης κατοικίας σε ιδιόκτητο οικόπεδο. 2.Δικαίωμα υποβολής αιτήσεων στο πρόγραμμα αυτό έχουν οι δικαιούχοι του ΟΕΚ που προστατεύουν σύμφωνα με τον Κανονισμό 5 παιδιά και άνω και πληρούν τις ελάχιστες ασφαλιστικές και λοιπές προϋποθέσεις του Κανονισμού «Περί προϋποθέσεων παροχής κατοικίας και δανείων υπό του ΟΕΚ». 3.Το πρόγραμμα θα είναι ετήσιο. Για το έτος 1995 ως χρόνος υποβολής των σχετικών αιτήσεων ορίζεται το χρονικό διάστημα από 6 Οκτ. έως 30 Νοεμ. 1995. 4.Οι αιτήσεις θα υποβάλλονται στα Περιφερειακά Γραφεία του Ο.Ε.Κ. και θα συνοδεύονται με τα απαραίτητα δικαιολογητικά που θα καθορισθούν με απόφαση του Δ. Σ. του Οργανισμού. 5.Το ελάχιστο εμβαδό της προς ανέγερση κατοικίας συμπεριλαμβανομένων των τοίχων όχι όμως και της αναλογίας των κοινοχρήστων υπογείων χώρων δεν θα πρέπει να είναι μικρότερο από 95 τ. μ. μέχρι 5 παιδιά, προσαυξανόμενα κατά 5 τ. μ. για κάθε επιπλέον παιδί από το 5ο και άνω. Οι παραπάνω επιφάνειες είναι δυνατόν να μειωθούν μέχρι 10% με απόφαση του Δ.Σ. του ΟΕΚ. Το ύψος του ποσού του χορηγούμενου δανείου ορίζεται σε 130.000 δρχ. για κάθε τ. μ. της ανεγειρόμενης κατοικίας, όπως αυτό ορίζεται στην παραπάνω 5 παράγραφο. 7.Το δάνειο θα χορηγείται σε 6 δόσεις όπως παρακάτω: α.Με την υπογραφή του δανειστικού συμβολαίου το 25%. β.Με την αποπεράτωση του φέροντος οργανισμού οπτοπλινθοδομών και μονώσεων το 20%. γ.Με την κατασκευή των σωληνώσεων ηλεκτρικών– υδραυλικών εγκαταστάσεων και την τοποθέτηση μαρμαροποδιών, κασών ξύλινων αλουμινίων και την αποπεράτωση των επιχρισμάτων το 15%. δ.Με την αποπεράτωση των κουφωμάτων εξωτερικών – εσωτερικών και την τοποθέτηση δαπέδων το 20%. ε.Με την τοποθέτηση ειδών υγιεινής, ντουλαπών υπνοδωματίων, ντουλαπών κουζίνας –πάγκου και την αποπεράτωση των σιδηρουργικών το 15%. στ.Με την Περάτωση των χρωματισμών και την πλήρη αποπεράτωση της οικίας το 5%. Για την καταβολή κάθε δόσης, όπως προηγούμενα προσδιορίστηκαν, απαραίτητη προϋπόθεση είναι η προσκόμιση από τον δανειοδοτούμενο πιστοποίησης για την πρόοδο των εργασιών, η οποία εκδίδεται από τις αρμόδιες Τεχνικές Υπηρεσίες του ΟΕΚ μετά την σύνταξη του δανειστικού συμβολαίου. Ο τύπος των εντύπων των Τεχνικών Εκθέσεων και των πιστοποιήσεων, θα καθορίζεται με αποφάσεις του Δ. Σ. του ΟΕΚ. 8.Τα δάνεια του προγράμματος αυτού θα είναι στο σύνολό τους άτοκα και θα εξοφλούνται σε 25 χρόνια σε συνεχείς εξαμηνιαίες ισόποσες δόσεις. Η καταβολή της πρώτης δόσης θα αρχίζει δύο χρόνια μετά τη λήξη της πρώτης δόσης του δανείου. Αν δεν εξοφληθεί εμπρόθεσμα η ληξιπρόθεσμη δόση, οφείλεται ο νόμιμος τόκος υπερημερίας. 9.Για την εξασφάλιση των χορηγούμενων δανείων εγγράφεται πρώτη υποθήκη υπέρ του ΟΕΚ, στο ακίνητο που ανοικοδομείται με το δάνειο. 10.Λεπτομέρειες για την υλοποίηση του προγράμματος θα ρυθμίζονται με αποφάσεις του Δ.Σ. του Ο.Ε.Κ. Τροποποιήθηκε μερικώς από την 50187/26 Φεβρ.–6 Μαρτ. 1997, (ΦΕΚ Β΄ 151), Απόφ. Υπ. Οικονομικών, Εργασίας και Κοινων. Ασφαλίσεων, (κατωτ. αριθ. 97) (Μετά τη σελ. 68,932) Σελ.68,933 Τεύχος 1293-Σελ.87 Οργανισμός Εργατικής Κατοικίας 15.Β.β.88 